### | | | | --- | --- | | | | | --- | | **Byråd** 31. oktober 2017 Sagsnr. 710-2016-48199 Dok.nr. 710-2017-231730 Yrsa Petersen | | 128.                Vedtagelse af lokalplan nr. 374 - Etageboliger på [adresse] i Hadsten - Åbent

###

|  |  |
| --- | --- |
| Tidl. politisk behandling | BY, 28.02.17, pkt. 23 og TM-U, 10.08.17, pkt. 52 |
| Forventet sagsgang | TM-U, ØK, BY |
| Lovgrundlag | Planloven |

###

**SAGENS INDHOLD**

Genoptagelse af Teknik- og Miljøudvalgets behandling af
punkt 52, 10. august 2017, efter gennemført supplerende høring.

Byrådet skal i denne sag tage endelig stilling til
”Lokalplan nr. 374 – Etageboliger på [adresse] i Hadsten samt ophævelse af
lokalplan nr. 334”.

Formålet med lokalplanen er at åbne mulighed for en
bygningsmæssig fortætning i [adresse] og for en fornyelse med et moderne
byggeri, der spiller sammen med områdets eksisterende arkitektur.

Lokalplanen er i overensstemmelse med kommuneplanen og tager
afsæt i et ønske fra ejeren af størstedelen af lokalplanområdet om at opføre en
etageboligbebyggelse. Bebyggelsen harmonerer med Byrådets ønske om at
understrege strukturen i [adresse] oprindelige bymidte langs stationen med en
høj og tæt bebyggelse.

Lokalplanen åbner mulighed for at opføre en sammenhængende
boligbebyggelse i tre etager langs [adresse] og på hjørnet af [adresse] og Bøgevej.
Den nye bebyggelse vil indeholde 20 boliger i varierende størrelse. Der er i
forvejen ca. 30 boliger i den eksisterende bebyggelse langs [adresse]. Den nye
bebyggelse tænkes opført som et samlet projekt, der ud over boligerne
indeholder parkering i stueetagen og et fælles friareal for nye og eksisterende
boliger i form af et centralt grønt gårdrum.

Lokalplanen afløser lokalplan nr. 334, der blev vedtaget i
2013 som en projektlokalplan for et projekt, der omfattede ca. 40 nye boliger
og en parkeringsløsning i gårdrummet.

Det nye projekt adskiller sig på væsentlige punkter fra
indholdet i den gældende lokalplan, hvorfor der skal udarbejdes en ny
lokalplan. Det gælder bl.a. antallet af boliger og den angivne parkeringsløsning.
Desuden ændres og indskrænkes lokalplanområdets afgrænsning, således at
ejendommen Bøgevej 1 ikke indgår i den nye lokalplan. Den gældende lokalplan
ophæves samtidig i sin helhed både for det nye lokalplanområde og for Bøgevej
1.

Ved lokalplanens udarbejdelse ejes alle matrikler inden for
lokalplanområdet, undtagen matr.nr. 9ah Vinterslev By, Hadsten af én og samme
ejer.

Teknik og Kultur har udarbejdet lokalplanforslaget i
samarbejde med den private grundejer og dennes rådgiver.

Forslag til ”Lokalplan nr. 374 – Etageboliger på [adresse] i
Hadsten samt ophævelse af lokalplan nr. 334” har været fremlagt i offentlig
høring i perioden 6. marts til 8. maj 2017.

Der er i høringsperioden indkommet fire høringssvar.
Høringssvarene er beskrevet i bilag 2 sammen med Teknik og Kulturs
kommentarerer og indstilling. Den fulde ordlyd af høringssvarene fremgår af
bilag 3.

Tre af høringssvarene indeholder bilag. Disse bilag fremgår
af bilag nr. 4.

Teknik og Miljøudvalget besluttede på møde 10. august 2017
at sende følgende ændringer i lokalplanforslaget i 14 dages supplerende høring:

· Formulering af § 5.1 ændres til:

”Der skal etableres én parkeringsplads pr. ny bolig.

Der skal etableres minimum 20 parkeringspladser. Heraf
minimum 18 pladser i stueetagen med en placering i princippet som vist på
kortbilag 2, mens to pladser kan sikres ved indbetaling til Favrskov Kommunes
parkeringsfond.

Parkeringspladserne skal vejbetjenes fra [adresse] og må ikke
have direkte udkørsel til Bøgevej.”

· Formulering af § 8.4 vedr. delområde I ændres til:

”Facaden mod [adresse] og Bøgevej skal opdeles vertikalt ved
hjælp af skift i facademateriale og/eller facadefarver, så bebyggelsen får
karakter af sammenbyggede byhuse.

Den nye bebyggelses gavlfacade mod syd skal ved en særlig
bearbejdning gives et udtryk, der tager hensyn til den markante virkning i
forhold til omgivelserne. Det kan fx ske ved at tilføje gavlfacaden
reliefvirkning, særligt farvespil eller mønstermurværk. Facadeudtrykket skal
godkendes særskilt af Favrskov Kommune.

Evt. vinduer i sydgavlen skal indsættes med underkant i en
højde af min. 160 cm over gulvniveau.”

I den 14 dages supplerende høring er indkommet to
høringssvar fra de to naboer, der også sendte høringssvar til
lokalplanforslaget.

Høringssvarene er beskrevet i bilag 2 sammen med de
høringssvar, der indkom i den første høring. Den fulde ordlyd af høringssvaret
fremgår af bilag 3.

**VURDERING**

To naboer til lokalplanområdet har
gjort indsigelser mod lokalplanforslaget i den første høring. De samme to
naboer gjorde også indsigelser mod den gældende lokalplan.

Indsigelsernes indhold er stort
set identisk med indsigelserne mod den gældende lokalplan og omhandler
byggeriets omfang og højde, bekymring for indbliksgener, bekymring for
parkeringsforhold og trafiksikkerhed. Desuden omhandler en væsentlig del af den
ene nabos indsigelser SKATs vurdering af hans ejendom på baggrund af det
gældende plangrundlag og den deraf følgende stigning i grundskyld.

Teknik og Kultur vurderer ikke, at de indkomne høringssvar
giver anledning til ændringer i det fremlagte lokalplanforslag. I stedet er
afgrænsningen af kommuneplanrammerne i området ændret i Forslag til Kommuneplan
2017-29, for at imødekomme den ene indsiger.

Høringssvarene til den
supplerende høring omhandler bekymringer om afstand til skel og byggeriets
potentielle højde. Desuden efterlyser indsigerne begrundelser for ændringerne i
de to bestemmelser. En af indsigerne undrer sig over, at der nu tillades
vinduer i sydgavlen og efterlyser visualiseringer af det kommende byggeri.

Den anden indsiger
udtrykker tilfredshed med, at der ikke vil være mulighed for udkørsel til
Bøgevej fra to parkeringspladser. Samtidig savner indsiger en begrundelse for,
at parkeringsbehovet til de eksisterende boliger ikke er medtaget i
lokalplanforslaget.

Teknik og Kultur vurderer ikke, at de høringssvar, der er
indkommet i forbindelse med den supplerende høring, giver anledning til
ændringer i de fremlagte ændrede bestemmelser.

**ØKONOMI**

Lokalplanen forventes realiseret ved privat byggemodning og
byggeri og medfører ikke udgifter for Favrskov Kommune.

Den særlige belægning på fortovet på [adresse] er en del af
vejarealet. Belægning og udformning af fortov skal godkendes af [adresse]
Kommune og anlægges af lodsejer uden udgift for Favrskov Kommune.

**INDDRAGELSE**

Planforslagene har i overensstemmelse med planloven været
fremlagt i offentlig høring i perioden 6. marts til 8. maj 2017.

På baggrund af de to ændringer besluttet på Teknik og
Miljøudvalgets møde 10. august 2017 blev ændringsforslagene sendt i en
supplerende 14 dages nabohøring.

**INDSTILLING**

Direktøren for Teknik og Kultur indstiller til Byrådet:

1. At forslag til ”Lokalplan nr. 374 –
Etageboliger på [adresse] i Hadsten samt ophævelse af lokalplan nr. 334” vedtages
endeligt med de to ændringer af § 5.1 og § 8.4 besluttet på Teknik og
Miljøudvalgets møde 10. august 2017.

**BESLUTNING**

***Teknik- og Miljøudvalget, 5. oktober 2017:***

Fraværende:Jesper Eriksen

Indstilles godkendt.

Christopher Madsen kunne ikke tiltræde indstillingen.

***Økonomiudvalget, 25. oktober 2017:***

Fraværende:Asta Lauridsen, Jeppe Berg

Indstilles godkendt.

**Bilag**

|  |  |
| --- | --- |
| 1) Forslag til Lokalplan 374 - Etageboliger på [adresse] i Hadsten samt ophævelse af lokalplan 334 | Nora Lauritsen |
| 2) Vurdering af høringssvar til lokalplan og supplerende høring | 710-2017-191706 |
| 3) Indsendte høringssvar til lokalplan og supplerende høring. | 710-2017-193578 |
| 4) Bilag til høringssvar til lokalplan og supplerende høring | 710-2017-193580 |